| **Georgijus Semionovičius Špaginas*Георгий Семёнович Шпагин*** |
| --- |
|  |
| Gimė | 1897 m. balandžio 29 d.Kliušnikovo kaime |
| Mirė | 1952 m. vasario 6 d. (54 metai)Maskva |
| Palaidotas (-a) | Novodevičės kapinėse |
|  |
| Veikla | tarybinis rusų šaunamųjų ginklų konstruktorius. |
|  |
| Žymūs apdovanojimai |
| * 1945 m. Špaginui suteiktas Socialistinio Darbo Didvyrio vardas.
 |

**Georgijus Semionovičius Špaginas** (rus. *Георгий Семёнович Шпагин*; 1897 m. balandžio 29 d. Kliušnikovo kaime – 1952 m. vasario 6 d.) – tarybinis rusų šaunamųjų ginklų konstruktorius.

Biografija
----------

G. Špaginas gimė Kliušnikovo kaime (Vladimiro gubernija, Rusijos imperija) valstiečių šeimoje. Baigė tris klases. Pirmojo Pasaulinio karo metais 1916 m. buvo paimtas į Rusijos armiją, kur pateko į pulko ginklų dirbtuvę. Čia dirbdamas susipažino su daug rusiškų ir kitų šalių ginklų konstrukcija. Po Spalio revoliucijos dirbo Raudonosios Armijos šaulių pulke ginklų dirbtuvėse.

1920 m. demobilizuotas ir ėmė dirbti Kovrovo ginklų gamyklos bandomosiose dirbtuvėse šaltkalviu. Tuo metu šioje gamykloje dirbo konstruktoriai V. G. Fiodorovas ir V. A. Degtiariovas. Nuo 1922 m. ima dalyvauti naujų ginklų (6,5 mm suporinti rankinis ir tankinis Fiodorovo kulkosvaidžiai; 7,62 mm tankinis Degtiariovo kulkosvaidis DT) kūrime.

Dalyvavo modernizuojant 12,7 mm kalibro Degtiariovo kulkosvaidžio DK, kurį nustojo gaminti dėl trūkumų, modernizavime. Špaginas kulkosvaidžiui sukūrė naują juostinio maitinimo modulį, ir 1939 m. patobulintas kulkosvaidis priimtas į Raudonosios Armijos ginkluotę kaip 12,7 mm kulkosvaidis DŠK (*ДШК*; *крупнокалиберный пулемет Дегтярёва – Шпагина*). Šį kulkosvaidį masiškai ėmė gaminti 1940–1941 m. per Antrąjį pasaulinį karą jų pagamino apie 8000.

1941 m. konstruktorius sukūrė pistoletą kulkosvaidį PPŠ-41 (*ППШ-41*), kuris turėjo pakeisti brangesnį ir sudėtingesnį pistoletą kulkosvaidį PPD. PPŠ tapo masiškiausiu Antrojo pasaulinio karo laikų automatiniu Raudonosios Armijos ginklu (karo metais jų pagamino 6,141 mln.) ir vienu iš TSRS pergalės prieš Vokietiją simbolių. Karo metais Špaginas organizavo masinį savo sukonstruotų ginklų gaminimą, tobulino jų konstrukciją. 1943 m. sukūrė apšviečiamąjį pistoletą OPŠ (*ОПШ*) ir patobulintą jo variantą SPŠ-2, kuris gamintas ir pasibaigus karui.

1944 m. įstojo į Komunistų partiją. Buvo TSRS Aukščiausiosios Tarybos deputatu 1946–1950 m.

1945 m. Špaginui suteiktas Socialistinio Darbo Didvyrio vardas.

Galerija
--------

* Pistoletas kulkosvaidis PPŠ-41Pistoletas kulkosvaidis PPŠ-41
* Pistoletas kulkosvaidis PPŠ-41Pistoletas kulkosvaidis PPŠ-41
* 12,7 mm kulkosvaidis DŠK12,7 mm kulkosvaidis DŠK
* Signalinis pistoletas SPŠ-2Signalinis pistoletas SPŠ-2

Nuorodos
--------

* Конструктор Николай Фёдорович Макаров

|  |  |  |  |
| --- | --- | --- | --- |
| 

| Ž • A • RSovietų ir Rusijos šaunamųjų ginklų konstruktoriai |
| --- |
|  |
| 
Afanasjevas • Berezinas • Degtiariovas • Dragunovas • Fiodorovas • Glagolevas • Goriunovas • Griazevas • Jakuševas • Jaryginas • V. Kalašnikovas • M. Kalašnikovas • Komarickis • Korobovas • Korovinas • Makarovas • Margolinas • Mosinas • Nikitinas • Nikonovas • Silinas • V. Simonovas • S. Simonovas • Smirnskis • Stečkinas • Sudajevas • Šipunovas • Špaginas • Špitalnas • Telešas • Tokarevas • Vladimirovas • Volkovas |

 |